Kuća za odmor je smještena u prekrasnom prostranom dvorištu prepunom zelenila. Okoliš gostima daje potpunu privatnost, uživanje u prirodi i zelenilu.
Manji nedostatak je što se povremeno čuje promet (pogotovo prilikom prolaska motora).
Sama kuća je prekrasno uređena, sobe su prostrane, udobne i lijepo uređene. Kuhinja je opremljena svim potrebnim sadržajima i za dulji boravak.
Manji minus je oblik wc školjki, koje su lijepe za vidjeti ali ne baš ugodne za korištenje.
Domaćini su bili iznimno brzi u komunikaciji, te su nam vrlo brzo poslali i upute za dolazak i ulazak i na engleskom jeziku. Također, dočekao nas je poklon dobrodošlice: lokalno vino i sir, koji su bili jako ukusni.
Svima bi preporučili najam ove kućice za odmor, budući pruža iznimno visoku vrijednost za cijenu.